Document ID: /roh_data/filtered/fineweb-2-filterrobots_roh.jsonl.gz/15199

La gronda part dal credit duai promover durant ils onns 2018 fin 2020 barats da students cun l’exteriur. Perquai èn previs 93,9 milliuns francs. 11,1 milliuns francs èn per l’agentura Movetia ch’organisescha il barat. Var 10 milliuns dovri per mesiras accumpagnantas.
Refusà scursaniziuns
Cussegliers da la dretga han adumbatten battì per scursanir il credit. Desister vulevan els sin la promoziun da la cooperaziun internaziunala tranter instituziuns da furmaziun svizras ed estras. Plinavant ha la PPS ed ina part da la fracziun da la PLD pretendì, da stritgar il credit per l’agentura Movetia. La cumpart che pertutgia la scola primara tutgia als chantuns da finanziar.
Erasmus manca
La Svizra procura sezza per il barat da students cun l'exteriur, damai ch'ella na fa betg part dal program da barat da l'UE «Erasmus+». Las tractativas per che la Svizra possia sa participar al program aveva l'UE sistì, suenter il «gea» a l'iniziativa davart l'immigraziun da massa il 2014.
RR actualitad 07:00